Αλέκος Κοντοβουνήσιος

Ο Αλέξανδρος Κοντοβουνήσιος (Αθήνα, 3 Νοεμβρίου 1937 - Αθήνα, 14 Ιουλίου 2025) ήταν Έλληνας διεθνής καλαθοσφαιριστής που αγωνιζόταν σε όλες τις θέσεις εκτός από σέντερ και προπονητής.

 Βιογραφία 
Η αθλητική του σταδιοδρομία ξεκίνησε σε ηλικία μόλις 15 ετών, το Νοέμβριο του 1952 από το σύλλογο του Α.Ο. Παγκρατίου. Τον είχε ανακαλύψει τυχαία ο καθηγητής μαθηματικών Νότης Μαστρογιάννης που τον είδε να παίζει σε ένα γηπεδάκι κοντά στο Παναθηναϊκό Στάδιο. Έπαιξε επίσης στο ΜίλωναΦύλλο εφημερίδας "Αθλητική Ηχώ" της 11ης Σεπτεμβρίου 1958, σελ. 4: "Ο Μίλων μετά λαμπράν εμφάνισιν ενίκησε χθες του Αμερικανούς με 57-50", στον Τρίτωνα (1961-1967) και ξανά στο Παγκράτι, όπου και τερμάτισε την αγωνιστική του καριέρα το 1974. Σε εννέα χρονιές στην Α΄ Εθνική κατηγορία πήρε μέρος σε 171 επίσημους αγώνες σημειώνοντας 1.699 πόντους. Την περίοδο 1965-66 αναδείχθηκε 5ος σκόρερ της διοργάνωσης με 421 πόντους. Έπαιξε και στην Εθνική ομάδα όπου ήταν και αρχηγός, συμπληρώνοντας 67 συμμετοχές (το χρονικό διάστημα 1959-1967), πετυχαίνοντας και 188 πόντους. Για την προσφορά του τιμήθηκε από την ΕΟΚ. Σε ηλικία 45 ετών έλαβε μέρος σε αγώνα Κυπέλλου ενισχύοντας την ομάδα του Παλαιού Φαλήρου. Ο Κοντοβουνήσιος συμμετείχε με την Εθνική Ομάδα των Ανδρών στην Ολυμπιάδα της Ρώμης (1960) και σε δυο Πανευρωπαϊκά Πρωταθλήματα. Ήταν επίσης διεθνής βολεϊμπολίστας, αλλά και ποδοσφαιριστής. Ήταν πολύ θεαματικός και ευρηματικός στο παιχνίδι του και γι' αυτό του αποδόθηκαν πολλά κολακευτικά προσωνύμια.

Εργάσθηκε ως προπονητής υποδομών κυρίως στο Παγκράτι αλλά και σε άλλες ομάδες. Το 1973 οδήγησε την ανδρική ομάδα του ΑιγάλεωΦύλλο εφημερίδας "Αθλητική Ηχώ" της 25ης Αυγούστου 1972, σελ. 6: "Προσελήφθη προπονητής μπάσκετ ο Κοντοβουνήσιος" από τη Β΄ στην Α΄ κατηγορία της ΑθήναςΝίκος Δημ. Νικολαΐδης, "Απ' τις αλάνες της ΕΣΚΑ στα παρκέ της Α1, η ιστορία του μπάσκετ ανδρών Αιγάλεω Α.Ο. 1956-2008", σελ. 22 (έκδοση "Έμβρυο", 2008).

Ήταν παντρεμένος με την αγγλίδα Susie Green, με την οποία απέκτησε δυο παιδιά.

Απεβίωσε στις 14 Ιουλίου 2025, σε ηλικία 87 ετών.

 Πηγές 
 Αφιέρωμα των 80 χρόνων του Α.Ο. Παγκρατίου

 Παραπομπές 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Τρίτωνα Αθηνών
Κατηγορία:Προπονητές καλαθοσφαίρισης Αιγάλεω